**Симо Матавуљ: *Поваретa***

**ТОК ЧАСА**

|  |  |
| --- | --- |
| **Уводни део часа**1. минута)
 | Увођење ученика у анализу новеле представљањем живота и дела Симе Матавуља. * Шта знате о животу и делу Симе Матавуља?
* **О писцу**: Симо Матавуљ (1852 —1908) је био српски писац из Далмације. Приповедач, романсијер, драмски писац и преводилац. Учио је гимназију, четири године провео у манастиру, завршио учитељску школу у Задру. Петнаест година је живео у Црној Гори као наставник француског језика, а 1889. године, прелази у Београд и ту остаје до краја живота. Иако није имао високо школско образоваље, Матавуљ је један од најобразованијих наших писаца тога доба: стално је учио, читао, путовао. Знао је италијански, француски, руски и енглески језик. Био је у Риму, Паризу, Ници, Пешти, Бечу, Минхену, Атини, Цариграду, Алжиру, на Крфу и Северном мору. Књижевно образовање стицао је на делима италијанске и француске књижевности, које је читао у оригиналу. Преводио је Мопасана, Золу, Молијера и Дикенса. Превођен је на руски, чешки, немачки, италијански, француски, енглески, шведски.
* Матавуљ је био плодан писац. Објавио је два романа: *Бакоња фра­Брне* (1892) и *Ускок* (1892). Двема драмама (*Завјет* и *На слави*) није остварио значајан књижевни успех. Матавуљ је врстан приповедач. Објавио је велики број књига приповедака. Најбоље, најизворније и уметнички најдотераније су му приповетке са темама из приморског живота тај живот се дубоко утиснуо у душу, свест и памћење пишчево самим рођењем и сазревањем у том поднебљу, али и причама које је у детињству слушао. Занимљиво је да је своје најбоље приповетке из приморског живота написао у Београду, у последњим годинама живота, после велике временске дистанце, када се искуство слегло, емоције смириле, сећање постало извор грађе.
* Натурализам је основна карактеристика ових приповедака. У најбоља приповедачка остварења Симе Матавуља убрајају се *Бодулица, Пошљедњи витезови, Нови свијет у старом Розопеку, Нашљедство, Ошкопац и Била, Поварета, Пилипенда*. Две последње приповетке означавају врхунац Матавуљевог приповедачког мајсторства.
* У прози Симе Матавуља захваћени су сви друштвени слојеви, многа занимања, село и град, световни и манастирски живот, властела, чиновници, фратри, попови, трговци, радници, сељаци, поморци, слуге, хајдуци, носачи, адвокати, блуднице. У овој прози појављује се око хиљаду ликова. Као писац, Матавуљ воли да описује занатлије, рибаре, ситне трговце, просјаке, свет сасвим једноставан, али као грађанин, волео је друштво господе и богатих.
 |
| **Главни део часа**(33 минута) | Упознавање ученика са одликама реалистичке новеле на основу анализе *Поварете* Симе Матавуља. * Којој књижевној врсти припада ово дело? Уочи и објасни одлике новеле које препознајеш у *Поварети* Симе Матавуља. Одреди тему ове новеле. Уочи и анализирај функцију кључних мотива.
* **Књижевна врста**: новела.

**Одлике новеле**: одсуство развијене радње, одсуство епизода и увођење само неколико ликова. Приповедање је сажето, писац посебну пажњу посвећује психолошком сликању јунака. Опис психолошког стања основно је средство карактеризације, дијалози су ретки и са кратким репликама. * **Тема**: трагична љубавна прича и крај који нуди наду у живот и нови почетак.
* **Мотиви**: природа – склад између онога што се дешава у природи и у човеку;

религиозност − Јурета скида капу при звуку звона, верује у мајчин сан кад се закуне у Госпу од анђела; смрт – Марице;сусрет са Павом – „много налик на њу“;три „ноћна“ мотива (мистика, сан) * Јурај слуша равномерно хркање родитеља и поистовећује га са током *свега што одлази у ништа;*
* оживљавање Марице у сну и њено хитање ка Јурају

 да узме прстен;* сан Јурајеве мајке.
* Анализирај композицију ове новеле. Из колико целина (слика) се састоји? Анализирај драмске елементе.
* **Композиција**: пет целина (слика) чија композициона структура указује на сличности са драмом:
* експозиција − долазак Јурја Лукешића у Крапно,
* заплет − сусрет са мајком, сазнање да је вољена девојка умрла

 у пристаништу, сусрет са Маричином породицом вече у дому, бол нараста− кулминација (затварање у себе, врхунац бола) * перипетија (сан) јутро
* расплет (*Хе, па нека буде воља божја!... Поварета*!)

Психолошка напрегнутост и снага бола Јурја Лукешића због губитка вољене девојке одликује се драмском тензијом и сталним растом који води ка кулминацији. Драмски набој новеле није у спољашњим збивањима него у душевним преживљавањима јунака. * Протумачи приповедачке поступке у овој новели. Којим поступцима се писац служи при опису средине и ликова? Протумачи функцију једноставности израза. Протумачи приповедачки поступак при приказу просторне перспективе. Уочи контрасте у овој новели и протумачи њихову функцију на примерима. Протумачи одлике и функцију дијалога. Пронађи у тексту примере директног и индиректног унутрашњег монолога.
* **Приповедачки поступци:** у складу су са прозном врстом (новела), у складу су са описаном средином и њеним људима. Језгровитост казивања и строги избор грађе огледају се у описима ликова и средине. Нема епске распричаности и богатства детаља, све је казано једноставно, кратко и јасно. У једном потезу је предочен човек и предмет, са мало речи, али потпуно и једро. Физички и духовни портрет јунака није дат одједном. Најпре сазнајемо какве је нарави Јурај Лукешић (*Није био брбљив и наклоњен повјерљивости. (...) Сједио је и пушио мирно*) да бисмо касније добили допуну кроз опис његовог лица. У оба случаја писац економише изразом: истовремено карактерише појединца и острвљане: *Не бјеше изузетак међу својим земљацима...*
* **Кинематографски поступак сужавања перспективе**.

Редослед фрагмената у новели тако је постављен да се види како приповедач у опису догађаја мења просторну перспективу. Крупни план са почетка се све више сужава. На почетку је приказан морски простор, а како одмиче лађа са двојицом људи, тај простор се сужава. Пажња се усредсређује на слику острва, затим када Јурај стиже на острво, пажња се фокусира на улицу која води Јуретиној кући у којој ће се водити једна права људска драма у душама јунака. **Контрасти:** миран опис пејзажа с почетка приче и драма у јунацима када Јурај сазнаје за Маричину смрт; трагедија Маричине смрти и одлука да узме Паву; шкртост у вербалном изражавању и интензивно психолошко-емотивно стање; * **Дијалози –** главно средство у карактеризацији јунака. Нема их много, кратки су, са кратким реченицама и једноставном садржином:

А како си ма? *А добро, Јурета, како си ти?* *А добро! А ћа?**А добро је и ћа.* *А Миш?**А добро је и Миш!*Овако кратки и језгровити дијалози у складу су са природом остврљана: нису причљиви, шкрти су на језику, једноставни у казивању. Дијалогом се саопштава оно што је најважније − да су сви живи и здрави. Нема се времена за распредање дугих разговора. У току вечере измени се само по која реч, више се ћути. Та једноставност и отврдла тежачка природа најбоље се виде из описа сусрета оца и сина на пристаништу: Марко се само рукује са сином уз питање: *А како си?*Присутан је и **директни и индиректни унутрашњи монолог**. * Како су приказани људи и амбијент (екстеријер и ентеријер) у овој новели? Која је функција таквог уметничког поступка?
* **Људи и амбијент** су у потпуном складу. Људи су мирни, сталожени, ћутљиви. Такав је и амбијент у коме живе. Пејзаж је миран и без икаквих звукова. Ентеријер је без икаквих знакова промена. Три су примера карактеристична. У чамцу, долазећи у Крапно, Јурета је *сједио и пушио мирно, гледајући око себе ствари мирне: воду и ваздух*. Кад улази у село, оно је потпуно немо, нигде се не види жива душа, *ниоткуда људског гласа, као да је све куга поморила*. А у кући *свака ствар бјеше на свом мјесту како их је оставио, безмало како су их и њихови преци оставили*. Последњи пример указује на монотонију живота острвљана, али и на њихову заокупљеност радом и борбом за опстанак. Ствари су у соби на истом месту деценијама. Ови људи на те ствари и не обраћају пажњу, оне су им сасвим споредне у свакодневном животу, а живот се одвија на мору и на сиромашним њивицама.
* Анализирај лик Јура Лукешића. Представи његов портрет и карактер. Анализирај развој његовог емотивно-психолошког стања.
* **Јуре Лукешић** је приморац, острвљанин, тежак навикао на опори острвски живот, збојит, препун снаге, миран, ћутљив и неповерљив. Снага и издржљивост стечени трпљењем и мирноћа снажно су уздрмани вешћу о смрти вољене девојке. На ту вест позелени, стропошта се у столицу, изгубљено гледа у мајку не верујући ономе што је чуо. Бол је толико снажан да га ломи, убија. Његово ћутање је сада изразитије, не опажа живот око себе, мисли му лутају за Марицом, ни у чему другом не види смисао живота. Мајчина прича о сну буди га из обамрлости и на лицу се јавља радост живовања:

*Је то истина, ма?**Је, синко, нека је сведок блажена Госпа од анђела!* *Хе, па нека буде воља божја!... Поварета!** Какав је смисао промене у Јуретиној души када изговара последњу реченицу? Откуда сада, када је чуо причу о мајчином сну, на његовом лицу радост живовања?
* Бол због изгубљене драге остаје и даље у Јуретиној души, али сада се емотивна приврженост не доказује тихим умирањем и резигнацијом него животом: живот са Павом је живот за Марицу. У овом моменту и лежи извесна симболика ове новеле: један лук живота је завршен, али почиње други и живот се наставља, незадрживо траје.
* Радост на Јуретином лицу јавила се заједно с вољом да се живи у тренутку када чује да је Поварета „поручила“ да се он ожени њеном сестром Павом. Јурета верује у тај сан (јер се мајка заклиње у Госпу од анђела, а Јурета је врло религиозан, што смо могли приметити и на почетку саме приповетке када пристиже на обалу и скида капу јер је чуо црквена звона).

Анализирај језик и стил у овој новели. Протумачи функцију језика. * **Језик** новеле је богат и изворан. То је језик којим говоре приморци: пун је локалних облика и талијанизама. Писац обилно користи нараторску реч не само у дијалозима него и у наративним пасажима. Изворна је не само лексика већ и фраза, реченица и интонација. Јунаци говоре некњижевним икавским дијалектом. Овакво језичко богатство, посебно присуство наведене лексике у пишчевом говору, доприноси дочаравању колорита острвског поднебља. И природа, и ентеријер, и језик складно употпуњавају ликове примораца. Реченица је једноставна и наративног типа, у њој нема много атрибута, али је глаголска доминавија видна.
* **Функција језика:**
* У функцији карактеризације ликова;
* У функцији верско-националног пропознавања;
* У функцији социјалног одређења.
* Ретке су метафоре и поређења, с обзиром да Матавуљ избегава красноречивост и тежи прецизности и чулној конкретности.
 |
| **Завршни део часа**(7 минута) | У завршном делу часа води се разговор са ученицима о идејама и порукама које проистичу из дела, о утицају средине на природу и карактер појединца. Врши се критичко сагледавање испољених карактера, поступака, идеја, ставова, погледа на свет.За наредни час ученици треба да прочитају одломке из романа *Бакоња фра Брне* Симе Матавуља и да обрате пажњу на следеће:1. Књижевноуметнички поступци којима је осликана манастирска средина и начин живота у њој.
2. Анализа приповедачких поступака на одабраним одломцима: наратор (у првом и у трећем лицу), коментари, сказ, нарација, дескрипција, дијалог, монолог, доживљени говор, унутрашњи монолог.
3. Хумор у роману (поступци ликова, начин размишљања и говорења, надимци обојени хумором). Однос писца према средини и ликовима.
4. На примерима одговарајућих одломака из романа уочити богатство књижевних облика и њихову функцију (извештај, песме, латински цитати, народне изреке, житија, говори, молитве, пародије молитава, шаљива прича).
5. Анализа ликова: функција надимака, карактеризација ликова кроз говор. Социјална и професионална одређеност ликова.
6. Лик Бакоње: одређеност лика карактером, породичним предиспозицијама и васпитањем.
 |

**ИЗГЛЕД ТАБЛЕ**

|  |
| --- |
| ***Поварета*** Симо Матавуљ (1852 —1908) **о писцу**: приповедач, романсијер, драмски писац, преводилац (Мопасан, Золa, Молијер,Дикенс)  романи: *Бакоња фра­Брне* и *Ускок*; драме: *Завјет* и *На слави*  приповетке: из приморског живота, из београдског живота, из Црне Горе  *Бодулица, Пошљедњи витезови, Ошкопац и Била, Поварета, Пилипенда* **књижевна врста**: новела (одсуство развијене радње, одсуство епизода, неколико ликова,  сажето приповедање, психолошко сликање јунака)**тема:** трагична љубавна прича и крај који нуди нови почетак**мотиви**: природа, религиозност, смрт, сусрет, мистика, сан **композиција**: експозиција − долазак Јурја Лукешића у Крапно,  заплет − сусрет са мајком, Марица умрла  у пристаништу, сусрет са Павом вече у дому, бол нараста кулминација (затварање у себе, врхунац бола)  перипетија (сан) јутро расплет (*Хе, па нека буде воља божја!... Поварета*!)**приповедачки поступци:** језгровитост казивања кинематографски поступак сужавања перспективеконтрасти**:** пејзаж − драма у јунацима  трагедија Маричине смрти − узмима Паву вербална шкртост − психолошко-емотивно стање дијалози: кратки, једноставнидиректни и индиректни унутрашњи монолог**људи и амбијент** − у потпуном складу**Јуре Лукешић** приморац, острвљанин, тежак, збојит, снажан, миран, ћутљив и неповерљив**језик −**  богат и изворан; пун локалних облика и талијанизама; некњижевни икавски дијалекат; реченица једноставна, наративног типа, нема много атрибута, доминација глагола ретке метафоре и поређења;  |

**ТОК ЧАСА**

|  |  |
| --- | --- |
| **Уводни део часа**(10 минута) | Ученици се упознају са животом и делом Војислава Илића. * **Биографија**. Војислав Илић (1862−1894) потиче из књижевничке породице. Његов отац Јован Илић био је познати песпик и политичар опозиционар. Кућа Јована Илића била је најпознатија и најугледнија кућа у Београду друге половине 19. века, састајалиште и дебатни клуб о књижевним и политичким питањима. Окупљала је писце различитих уметничких и политичких опредељења, али и велики број јавних и политичких радника. Ту су се сретали Змај, Јакшић, Костић, Каћански, Глишић, Лазаревић, Веселиновић, Матавуљ, Сремац, Нушић, Ранковић, Домановић, Митровић, Матош, Скерлић и многи други. У овој кући је Бранислав Нушић први пут, у рукопису, читао своју прву написану комедију *Народни посланик*.
* Своја политичка схватања Илић је формирао у очевој кући: био је врло активан у јавном животу и политичким манифестацијама. Држао је жестоке говоре на омладинским политичким скуповима. Објављивао политичке текстове у опозиционим листовима, својим сатиричним песмама исмевао је стање у друштву, тиранију власти и апсолутизам династије. Бунт његових песама био је снажнији него тада познатих песника сатиричара Ђуре Јакшића и Јована Јовановића Змаја, али нису достигле значајнији уметнички ниво. Због својих политичких активности стално је био на удару власти: прогањан, оптуживан, извођен на суд, морао је да бежи из земље.
* Пошто је још од детињства био слабог здравља, Војислав Илић није успео да заврши гимназију. Ванредно је похађао предавања на Великој школи колико да стекне образовање које није могло да буде верификовано због незавршене гимназије. Недостатак школског образовања Илић је надокнадио читањем и учењем у богатој очевој библиотеци и праћењем разговора за време седељки у дому Илића. Читао је римске, руске, немачке, енглеске и америчке песнике. Бавио се превођењем поезије. Рано је почео да пише и са шеснаест година објављује баладу *Лепид*. У двадесет и првој години, 1881. године, у часопису *Отаџбина* објављује своје најобимније песничко дело, спев *Рибар*. Сарађује у бројним листовима и часописима поставши најплоднији песник свога времена. За живота је објавио три књиге песама − 1887, 1889, 1892. Умро је од туберкулозе 1894. године у Београду.
* Песничко дело Војислава Илића не може се подвести ни под једну школу. Његово петнаестогодишње певање представља неку врсту синтезе стваралачке поетике 19. века. Према примењеном песничком поступку Илићево **песништво се дели** на:

‒ **класицистичко песништво** инспирисано грчком и словенском митологијом, али и митологијом многих других европских и источних народа (*Бахус и Купидон, Данаја*);‒ **романтичарско песништво** са мотивима из прошлости и источњачким мотивима; ту је изражена жалост што живот брзо пролази, доминантан је елегични тон, избија меланхолично осећање (*Љељо, Пећина на Руднику*);‒ **реалистичко песништво** које се прилично неуспешно остварило у сатиричносоцијалним песмама, али је зато високе уметничке домете достигло у дескриптивним песмама (*Сиво, суморно небо, Грм*);‒ **парнасовско** песништво остварено је углавном на античким мотивима и обележило је Илића као песника евронске културе (*Тибуло, Химна векова*);‒ **симболистичко песништво** у ствари је наслућивање симболизма; остварено је у само једној, 1892. години; открило је песничко визионарство Војислава Илића (*Клеон и његов ученик, Запуштени источник*).* Песништво Војислава Илића је разноврсно и са **жанровског аспекта**: огледао се у сатиричној и родољубивој поезији, љубавној поезији и романсама, елегијама и описним песмама.
* **Сатирична поезија** (*Маскенбал на Руднику, У лов, Већ се купе, Грађанске врлине, Оргије, Пријатељу, Један монолог младог Слепчевића, Реалиста*) показује Илићев активан однос према друштвеној стварности, његов слободарски и критички однос према режиму Обреновића. Ове песме немају већу уметничку вредност, нису достигле ниво Змајеве и Јакшићеве сатире, али остају као сведочанства једног времена и песникове бескомпромисне борбе за друштвену правду.
* **Родољубива поезија** (*На Вардару, Родољуб, На гробу војводе Дојчила у Солуну*) по уметничкој вредности стоји испод сатиричне поезије овога песника.
* **Љубавна лирика** нити је бројна нити је много речита. Највеће вредности достиже она која се претапа у елегију (*Исповест, Госпођици Н*.).
* **Романсе** су последица песниковог бекства из стварности, уточиште за заборав на невоље политичке и интимне природе (*Љубавна трка, Љубавна прича о дону Нунецу и дона Клари*).
* **Елегије** су осенчене меланхолијом и резигнацијом као последицом незадовољства друштвеном стварношћу и породичних несрећа (*Елегија, Суморни дан, Посланица пријатељу, Елегија на развалинама куле Северове, Исповест*).
* **Описне песме** испуњене су јесењим и зимским пејзажима (*Вече, Зимскоско јутро, Зимска идила, Јесен, У позну јесен, Сиво, суморно небо*). У елегијама и описним песмама Војислав Илић је остварио највише уметничке домете.
* **Песничко стварање и стваралаштво** уопште честа је тема Илићевог певања: *Мојој музи, Песник, Два песника, Песнику, Реалиста, Један монолог младог Слепчевића*. У двема последњим песмама изражен је Илићев однос према романтизму и реализму. У песми *Један монолог младог Слепчевића* заузима критички став према неким особинама и поетупцима романтизма: против бомбастичних фраза и лажне патетике, а за више живота у поезији. У песми *Реалиста* он је против примитивизма реалистичке прозе, а за више поезије у животу. Стваралачка проблематика присутна је у песмама са скулптуралном тематиком: *Ниоба, Тибуло, Мраморни убица, Прва наредба.*
 |
| **Главни део часа**(30 минута) | Следи изражајно читање песме, а потом и њена анализа.* Којој фази Илићевог стваралашгва припада ова песма? Одредите књижевну врсту, тему и основне мотиве.
* **Реалистичка фаза**: слике објективног света, сеоских пејзажа, природа дочарава обичан живот и чоовекове активности,
* **Књижевна врста**: дескриптивна лирика (доживљај природе).
* **Основни мотиви**: јесен и меланхолија, песимизам, самоћа, незадовољство.
* **Тема**: опис природе у позну јесен.
* Анализирајте симболику наведених атрибута у наслову: сиво и суморно. Анализирајте песничке слике у овој песми. Који стилски поступак (фигуру) уочавате у редоследу испољавања песничких слика?
* **Симболика наслова**: бесадржајност, празнина, жалост, туга, сета.
* Прва песничка слика:

сиво, суморно небо; увели ладолеж, по земљи гранчице леже.* кретање од већих ка мањим сликама, одозго на доле.
* Друга песничка слика: убоги спровод се креће по каљавом друму; мршаво кљусе вуче таљиге;
* Шта је заједничко за ове две песничке слике, а по чему се разликују?
* исто осећање − појачано у другој слици;
* 1. слика − статична;
* 2. слика – динамична, социјално обележена − сиромаштво сељака.
* Коју мисао покреће представљена слика?
* Слика представљена у овој песми покреће мисао о смрти и пролазности свега људског.
* Анализирајте Илићев језик и стил на основу песме.
* Стилске фигуре: асонанца и алитерација.
* Илићева стилска особеност: уз именицу иду два атрибута две одредбе, правилна рима, таутологија (сиво и суморно, мршав коњ и кљусе).
 |
| **Завршни део часа**(3-5 минута) | У завршном делу часа води се разговор о начину на који се уметничким средствима доживљај јесени повезује са смрћу и људском коначношћу. Извођење закључака о универзалним значењима песме. За наредни час ученици треба да прочитају песму *Јутро на Хисару код Лесковца* Војислава Илића и да обрате пажњу на следеће:1. Мотиви и песничке слике. Функција мотива у композиционом уређењу песме. Дескриптивност. Симболичност.
2. Стилска средства и њихова функција у формирању утисака о тежини постојања.
3. Структура: одлике стиха, риме и ритма. Функција нарушавања метричке доследности.
 |

**ИЗГЛЕД ТАБЛЕ**

|  |
| --- |
| ***Сиво, суморно небо*** Војислав Илић (1862−1894)**о писцу**: књижевничка породица, политички активан; врсте: сатирична, родољубива, љубавна, романса, елегија, дескриптивна, о песништву фазе: класицистичка, романтичарска, реалистичка, парнасовска, симболистичка**реалистичка фаза**: слике објективног света, сеоских пејзажа, природа дочарава обичан живот и човекове активности**књижевна врста**: дескриптивна (доживљај природе) **основни мотиви**: јесен и меланхолија, песимизам, самоћа, незадовољство**тема**: опис природе у позну јесен, пролазност**симболика наслова**: бесадржајност, празнина, жалост, туга, сета **песничке слике**: I − сиво, суморно небо; увели ладолеж, по земљи гранчице леже* кретање од већих ка мањим сликама, одозго на доле

 II: ­­− убоги спровод се креће по каљавом друму * мршаво кљусе вуче таљиге

\*исто осећање − појачано у другој слици  I − статичне слике;  II– динамичне слике, социјално обележена − сиромаштво сељака  **идеја**: мисао о смрти и пролазности свега људског **стилске фигуре**: асонанца, алитерација, таутологија (сиво и суморно, мршав коњ и кљусе) **стил**: уз именицу иду два атрибута, две одредбе, правилна рима |

***Војислав Илић ''Грм'',''Тибуло''***

***Уводни део часа.* Војислав Илић (Београд, 14. април 1862. — Београд, 21. јануар 1894), песник, Београђанин, син песника Јована Илића, Војислав је проживео кратак и тежак живот. Болешљив још од детињства, он је слабо марио за учење. Школу је напустио после трећег разреда гимназије због слабог успеха. Касније је на своју руку похађао предавања у Великој школи, активно учествовао у књижевном и политичком животу студентске омладине, али испите није полагао. Његовом образовању је помогло што му је дом био стециште књижевника и песника. Ту је упознао Ђуру Јакшића, те се касније и оженио једном од Јакшићевих кћери. Учествовао је као добровољац у бугарском рату 1885. године, 1887. ступа у службу као коректор Државне Штампарије, а 1892. намештен је за учитеља у српској школи у Турн Северину. Исте године постаје писар министарства унутрашњих дела, а 1893. вицеконзул у Приштини, по његовој жељи да иде на Косово. Међутим, његово слабо здравље га приморава да се врати у Београд где ускоро и умире. Прва жена Тијана и деца из првог брака су рано умрли. У другом браку са Зорком рођеном Филиповић имао је једну ћерку Ћерка Светлана је била удата за Радоја Јовановића, државног саветника, њихова ћерка је академик и лингвиста** [**Милка Ивић**](http://sr.wikipedia.org/wiki/%D0%9C%D0%B8%D0%BB%D0%BA%D0%B0_%D0%98%D0%B2%D0%B8%D1%9B)**. У животу умногоме је делио судбину других писаца свог времена: често је мењао намештења у Београду и унутрашњости, живео у оскудици, велики део времена проводио у** [**кафани**](http://sr.wikipedia.org/wiki/%D0%9A%D0%B0%D1%84%D0%B0%D0%BD%D0%B0) **и неуредним,** [**боемским**](http://sr.wikipedia.org/wiki/%D0%91%D0%BE%D0%B5%D0%BC) **животом још више погоршао своје ионако слабо здравље, због политичких уверења бивао прогањан од власти, и умро млад. Иако је писао кратко време, свега петнаестак година, оставио је обимно и разноврсно дело. За живота је објавио три збирке песама (1887, 1889, 1892), којима треба додати велики број песама расутих по часописима и заосталих у рукопису. Неколико слабих прозних покушаја показују да је Војислав, слично** [**Бранку**](http://sr.wikipedia.org/wiki/%D0%91%D1%80%D0%B0%D0%BD%D0%BA%D0%BE_%D0%A0%D0%B0%D0%B4%D0%B8%D1%87%D0%B5%D0%B2%D0%B8%D1%9B) **и** [**Змају**](http://sr.wikipedia.org/wiki/%D0%88%D0%BE%D0%B2%D0%B0%D0%BD_%D0%88%D0%BE%D0%B2%D0%B0%D0%BD%D0%BE%D0%B2%D0%B8%D1%9B_%D0%97%D0%BC%D0%B0%D1%98)**, био првенствено песник, да је умео добро писати само у стиху.**

**Реализам Војислава Илића најпотпуније је изражен у његовим дескриптивним песмама: Јутро, Вече, Зимско јутро, Јесен, У позну јесен, Зимска идила, Сиво, суморно небо, Јутро на Хисару код Лесковца. Из наслова наведених репрезентативних песама овога циклуса уочљиво је песниково интересовање за јесен и зимске пејзаже испуњене влагом и хладноћом и осенчене сивилом и сумором. Садржина, пак, открива сеоски амбијент испуњен ратарима, њиховом стоком, живином и верним псима. У Илићевој дескриптивној лирици доминирају ликовни елементи: свет око себе, природу пре свега, посматра и види као сликар хватајући у стихове сваки детаљ, сваки покрет, светлости и сенке.

*Главни део часа.* Грм**

**Муњом опаљен грм на суром пропланку стоји,**

**Кô црн и мрачан див. И густе травице сплет**

**Горди му увија стас - и горски несташан лахор**

**Лелуја шарен цвет.**

**И зима дође већ, и својом студеном руком**

**Покида накит сав и гору обнажи сву,**

**Ал' многа зима још са хладним ветром ће доћи,**

**А он ће бити ту.**

**На "суром пропланку" стоји као вечити пркосни победник свих недаћа "муњом опаљен грм", "ко црн и мрачан див". Он носи на своме стаблу читав сплет повијуша и "горски несташан лахор" лелуја њихове ситне цветове. Долази зима, огољава све те ситне биљке што су се свијале око моћнога грма "и гору обнажи сву". "Ал' многа зима још са хладним ветром ће доћи, а он ће бити ту."То је слика пркосног, неустрашивог горостаса.Кад је већ реч о Војислављевој песми, можда би требало дати и једно мало објашњење. Оно је потребно после нашег оваквог тумачења поменуте песме. Да не би дошло до неочекиваног неспоразума, какве смо имали више пута при тумачењу ове песме неким глумцима. Многи су скоро по правилу реч "грм" разумели као "жбун". Међутим, песникова мисао би се лоше тумачила ако би се ова реч овако разумела. Код Војислава ова реч значи "храст". Онако како је Вук у своме речнику ову реч објаснио: "eine Art Eiche (quercus genus, quercus pedunkulata)", а као друго значење је дао: "das Gebьsch", са додатком "у југозападнијем крајевима". У Војислављевој песми је свакако оно прво Вуково значење. Тако песма Војислава Илића Грм симболично означава усамљеника, поносита и постојана човека.**

Тибуло

Пред хладни Венусов кип, под сенком питоме ноћи,

Тибуло, квирит млад, зачуђен, застаде немо,

И чудни гледаше лик. На крилу одмора свога

Ромула вечни град спокојно, тихо је дремô,

А квирит стоји млад,

И с чудне статуе те сањиве не своди очи,

И гледа бајни рад.

И зора сину већ, а он је стојао будан;

И снова тавна ноћ распусти чаробне власи,

А он је сневао сан - и прекор из сна га трже,

Кроз бурни, цели град, што тајни збораху гласи,

И он је чуо сам:

Несрећни Тибуло наш, богови нека га штите!

Он љуби хладни кам.

март, 1883

**Песма "Тибуло" припада четвртој стваралачкој фази - парнасу. Илић је једини наш значајни представник овог правца, који је настао 1866. године у Француској. У овом периоду у песмама су обрађивани мотиви из прошлости и митологије многих европских и источних народа. Од неколико Илићевих тематско-стилских кругова, као што су дескриптивне, елегичне и исповедне, сатиричне, родољубиве песме и сл., песма "Тибуло" припада** **историјским песмама. У њима се износи један призор из прошлости уоквирен описом места збивања.
Илић је у овој песми описао задивљеност римског младића статуом богиње Венере. Тај задивљени римски младић зове се Тибуло. Он не само да је очаран скулптуром као скулптуром, већ уметношћу уопште. Он је занесен (*"зачуђен застаде немо"*) и сањивим очима гледа ту предивну статуу, која је у њему пробудила мноштво осећања. Ужива у гледању, те свој поглед не скида с те лепо исклесане статуе дуго. Заборавио је на свет око себе и тргнуо се из тог "сна" тек кад "бурни, цијели град" почиње причати о њему.
Иако Илић каже *"пред хладни Венусов кип"*, Венера, богиња лепоте и љубави, за Тибула није хладна. Она није само камена скулптура, он је њу и њену лепоту оживио, учинио је од ње савршенство.
Из тог разлога га народ жали (*"Несретни Тибуло наш, богови нека га штите"*). Илић је рекавши *"Тибуло наш"* указао да је он свима драг и да га је сустигла несрећа јер се заљубио у камену скулптуру (*"Он љуби хладни кам"*), што је свима несхватљиво. Не осуђују га, већ се само надају да ће га "богови штитити" и вратити на "пут разума". Они не разумеју Тибула, разлог његовог даноноћног стајања испред једне обичне статуе. Бар тако они мисле. Грађани Рима сваки дан пролазе поред ње и гледају је као на још један безначајан предмет. Не схватају да је то уметничко дело на којем је свака линија, сваки облик или пак сенка, значајна. Да они чине један савршен спој.
Порука ове песме је да је уметност посебна. Може се осетити свим чулима и пружа уживање. Гледањем неког уметничког дела, човекова душа је испуњена и разнолика осећања се мешају. Ипак, само појединци могу схватити чар и лепоту неког дела. Зато су уметници често несхваћени од остатка народа. Сви их са чуђењем посматрају, као и Тибула у овој песми, али Тибула су волели. Тако је и са осталим уметницима, иако "чудаци" људима су били драги.
Песма "Тибуло" није писана у строфама, тј. има само једну од четрнаест стихова. Писана је у петнаестерцу и четрнаестерцу. Пети, седми, дванаести и четрнаести стих су у шестерцу, а шести у шеснаестерцу.
Рима није правилна али је заступљена у целој песми, скоро правилно. Римују се 2. и 4. стих (немо-дремо), 5. и 7. (млад-рад), 9. и 11. (власи-гласи) и 12. и 14. (сам-кам). Из наведеног видимо да је ово мушка рима. Дакле гласови се подударају на крају стиха у само једном слогу (не-мо : дре-мо, вла-си : гла-си ...). Ритам је лаган о чему сведочи доста интерпункцијских знакова и расположење које је поприлично романтично и помало тужно. У песми је примењено опкорачење, тј. мисао не завршава у једном стиху, већ се преноси у други
(нпр. *"Тибуло, квиритима млад, зачудјен застаде немо,
           И чудни гледаше лик ........"*).
Заступљена је асонанца,** **понављање истих самогласника ради постизања звучног утиска, ритма или гласовних ефеката. Асонанца се може протегнути кроз целу песму. Ако се на почетку понавља реч, онда је то гласовна анафора, која постоји и у овој песми. Илић је понављао самогласник и, али и у функцији речи (везника). Постигао је мелодичност у песми и другачију интонацију што, заједно са осталим стилским фигурама, доприноси лепоти дела.
На овај начин Војислав Илић је створио дело вредно наше пажње. Он је преко младог римског сањара и велике уметничке душе покушао показати сву ову лепоту уметности.
Уметност је бесмртна, вечна и безвременска лепота која је одувек очаравала људе, неке више, а неке мање. Појединци уопште нису разумевали, а опет поједини су проналазили смисао живота у њој, као наш Тибуло. Дар за уметничко стварање који човек поседује је једно од најлепших људских карактеристика, својствена само њему.**

**Надам се да ти Војислав Илић није непознат. Сећаш се описне (дескриптивне) песме** [**„Зимско јутро”**](http://silvy1102.wordpress.com/2010/11/09/72/) **из петог разреда. Подсети се! Сада се сећаш и најважнијих података о животу и делу овог нашег песника, који је, нажалост, преминуо у 34. години. Војислав Илић је један од наших најпознатијих песника. Живео је крајем 19. века (1860 – 1894). Један је од ретких песника који је живот провео у Београду. Рођен је у породици песника Јове Илића и ваздан је кућа била отворена за песнике и уметнике оног доба. Бранислав Нушић је записао:**

**Песничка кућа Илића била је осамдесетих година једини књижевни клуб у престоници. Кроз ту кућу, на којој су и дању и ноћу врата била отворена, прошло је неколико генерација књижевника. Мене је у кућу Илића увео Војислав, с којим сам још од 1880. године друговао, пошто смо се раније већ сретали радовима у појединим листовима. Улазак у песничку кућу Илића за мене је тада имао нарочиту драж. У машти шеснаестогодишњег младића, та кућа ми је изгледала као неки чаробни замак, или као недокучно гнездо где станује стари орао, а орлићи излећу у свет и враћају се с вечери на легало. Стари Јово Илић – „таткана” како су га звала деца, а крај њих и сви ми остали – био је тада још врло крепак старац.**

**Занимљивост: У овој кући често су се састајали:**

* **Ђура Јакшић**
* **Јован Јовановић Змај**
* **Љубомир Ненадовић**
* **Лаза Костић**
* **Лаза Лазаревић**
* **Милован Глишић**
* **Јанко Веселиновић**
* **Симо Матавуљ**
* **Стеван Сремац**
* **Алекса Шантић**
* **Радоје Домановић**
* **Бранислав Нушић**

**Још је као школарац писао песме. Објавио је три књиге песама. Биле су запажене у оно време због иновација у њима: богатство слика и музике, али и језичког богатства. Није чудо да је Војислав Илић постао узор многим нашим песницима. Писао је и лирске и епске песме.**